Video: Partye praat oor landelike veiligheid‘n Skermskoot uit die video. Veiligheid in landelike gebiede berus op die samewerking van alle belanghebbende partye. Só sê Bheki Cele, minister van polisie. Hy het Woensdag deelgeneem aan ŉ parlementêre voorligtingsessie oor die nuwe veiligheidstrategie wat hersien word om die uitdagings van landelike gemeenskappe te takel. ŉ Brandpunt waaroor daar koppe gestamp is, is die statistieke oor plaasmoorde. Genl. Kehla Sitole, nasionale polisiekommissaris, het aan die voorsitter van die parlementêre portefeuljekomitee vir polisie bevestig dat georganiseerde misdaad na landelike gebiede beweeg en dat sindikate al hoe meer op plase bedryf word. Dié insetsel is deur eNuus vervaardig. Kyk elke aand om 19:00 op kanaal 144 en 145 op DStv na eNuus.